b'\n_START_ARTICLE_\nPortret\n_START_PARAGRAPH_\nPortretul este reprezentarea unei persoane (pictur\xc4\x83, fotografie, sculptur\xc4\x83 etc) at\xc3\xa2t conform tr\xc4\x83s\xc4\x83turilor sale reale c\xc3\xa2t \xc8\x99i \xe2\x80\x9etonusul\xe2\x80\x9d s\xc4\x83u. Portretul pe care \xc8\x99i-l face artistul sie\xc8\x99i este denumit autoportret._NEWLINE_Termenul se refer\xc4\x83 propriu-zis la o oper\xc4\x83 artistic\xc4\x83 (pictur\xc4\x83, sculptur\xc4\x83, desen, fotografie sau, mai pe larg, la o descriere literar\xc4\x83). Aceast\xc4\x83 form\xc4\x83 artistic\xc4\x83 \xc3\xaentr-un anume sens limiteaz\xc4\x83 posibilit\xc4\x83\xc8\x9bile creative ale artistului, \xc3\xaentruc\xc3\xa2t acesta trebuie s\xc4\x83 p\xc4\x83streze asem\xc4\x83narea cu subiectul real: foarte probabil c\xc4\x83 acesta este \xc8\x99i motivul pentru care anumi\xc8\x9bi arti\xc8\x99ti (ca Michelangelo de ex.), n-au acceptat nicic\xc3\xa2nd s\xc4\x83 se adapteze practicii portretului. _NEWLINE_Portretele au diverse func\xc8\x9biuni; dincolo de voin\xc8\x9ba \xc8\x99i dorin\xc8\x9ba de a perpetua amintirea unei persoane \xc8\x99i de voin\xc8\x9ba de a crea o imagine istoric\xc4\x83 a cuiva, portretul are deseori o func\xc8\x9bie imediat\xc4\x83 de reprezentare. Exprim\xc4\x83 dorin\xc8\x9ba de ubicuitate, \xc3\xaen uzul politic \xc8\x99i cel religios. _NEWLINE_\xc3\x8en realitate, portretul nu este nicic\xc3\xa2nd o simpl\xc4\x83 reproducere mecanic\xc4\x83 a tr\xc4\x83s\xc4\x83turilor cuiva (asemenea unei m\xc4\x83\xc8\x99ti de cear\xc4\x83 modelat\xc4\x83 pe fa\xc8\x9b\xc4\x83 sau dup\xc4\x83 o oarecare imprimare fotografic\xc4\x83), pentru a fi un portret \xc3\xaens\xc4\x83, intr\xc4\x83 \xc3\xaen joc sensibilitatea artistului, care interpreteaz\xc4\x83 tr\xc4\x83s\xc4\x83turile modelului fie dup\xc4\x83 gusturile sale, fie conform curentului artistic pe care-l urmeaz\xc4\x83 fie conform caracteristicilor artei timpului \xc3\xaen care realizeaz\xc4\x83 opera. Au fost arti\xc8\x99ti care au practicat abundent \xc8\x99i aproape exclusiv portretul \xc8\x99i \xc3\xaentregi civiliza\xc8\x9bii care au refuzat portretul ca fiind "figur\xc4\x83 preluat\xc4\x83 din natur\xc4\x83" (ca arta greac\xc4\x83 at\xc3\xa2t arhaic\xc4\x83 c\xc3\xa2t \xc8\x99i clasic\xc4\x83). Prezen\xc8\x9ba sau absen\xc8\x9ba portretului fisiognomic \xc3\xaen anumite civiliza\xc8\x9bii (care de\xc8\x99i aveau mijloace artistice suficiente s\xc4\x83 poat\xc4\x83 realiza portretul) nu este o simpl\xc4\x83 problem\xc4\x83 de gust fa\xc8\x9b\xc4\x83 de o alt\xc4\x83 form\xc4\x83 artistic\xc4\x83, dar pentru c\xc4\x83 intr\xc4\x83 \xc3\xaen joc anumite condi\xc8\x9bii mintale \xc8\x99i ideologice care se reflect\xc4\x83 \xc3\xaen dezvoltarea acelor culturi \xc8\x99i \xc3\xaen condi\xc8\x9biile societ\xc4\x83\xc8\x9bii \xc3\xaen care vie\xc8\x9buiesc \xc8\x99i creeaz\xc4\x83 arti\xc8\x99tii.\n_START_SECTION_\nAuto-portretistica\n_START_PARAGRAPH_\nC\xc3\xa2nd artistul creeaz\xc4\x83 un portret al lui \xc3\xaensu\xc8\x99i sau a ei \xc3\xaens\xc4\x83\xc8\x99i, se nume\xc8\x99te un autoportret. Exemplele identificabile devin numeroase \xc3\xaen Evul Mediu t\xc3\xa2rziu. Dar dac\xc4\x83 defini\xc8\x9bia este extins\xc4\x83, prima a fost f\xc4\x83cut\xc4\x83 de sculptorul egiptean Bak al Faraonul Akhenaton, care a sculptat o reprezentare a lui \xc8\x99i a so\xc8\x9biei sale Taheri c. 1365 \xc3\xae.Hr. Cu toate acestea, este posibil ca autoportretele s\xc4\x83 se \xc3\xaentoarc\xc4\x83 \xc3\xaen picturile din pe\xc8\x99ter\xc4\x83, cea mai veche art\xc4\x83 reprezentativ\xc4\x83, iar literatura \xc3\xaenregistreaz\xc4\x83 c\xc3\xa2teva exemple clasice care sunt acum pierdute.\n_START_SECTION_\nPortret oficial\n_START_PARAGRAPH_\nPortretul oficial este un produs fotografic de \xc3\xaenregistrare \xc8\x99i diseminare a unor personalit\xc4\x83\xc8\x9bi importante, \xc3\xaen special regii, pre\xc8\x99edin\xc8\x9bii \xc8\x99i guvernatorii. De obicei, este decorat cu culori \xc8\x99i simboluri oficiale, cum ar fi drapelul, dungile preziden\xc8\x9biale \xc8\x99i stema \xc8\x9b\xc4\x83rilor, statelor sau municipalit\xc4\x83\xc8\x9bilor. Exist\xc4\x83, de asemenea, o conota\xc8\x9bie ca o imagine a evenimentelor, a produselor \xc8\x99i a \xc3\xaent\xc3\xa2lnirilor.\n_START_SECTION_\nPolitic\xc4\x83\n_START_PARAGRAPH_\n\xc3\x8en politic\xc4\x83, portretele liderului sunt adesea folosite ca simbol al statului. \xc3\x8en majoritatea \xc8\x9b\xc4\x83rilor, este un protocol comun pentru ca un portret al \xc8\x99efului statului s\xc4\x83 apar\xc4\x83 \xc3\xaen cl\xc4\x83diri guvernamentale importante. Folosirea excesiv\xc4\x83 a portretului unui lider, cum ar fi cea f\xc4\x83cut\xc4\x83 lui Iosif Stalin, Adolf Hitler sau Mao Zedong, poate fi o indica\xc8\x9bie a unui cult de personalitate.\n_START_SECTION_\nEvolu\xc8\x9bia portretului\n_START_PARAGRAPH_\nPornirea spre portret, care s\xc4\x83 fixeze o anumit\xc4\x83 persoan\xc4\x83, este un fapt spontan \xc8\x99i primordial \xc8\x99i se manifest\xc4\x83 \xc3\xaen forma cea mai ingenu\xc4\x83 \xc3\xaen atribuirea unui nume unei imagini generice, a\xc8\x99a cum se \xc3\xaent\xc3\xa2mpl\xc4\x83 cu desenele copiilor. \xc3\x8en acest caz se poate vorbi de un portret "inten\xc8\x9bional". C\xc3\xa2nd unui astfel de portret \xc3\xaei sunt ad\xc4\x83ugate o serie de valori care s\xc4\x83 lege imagine cu un anumit individ, (des \xc3\xaent\xc3\xa2lnit \xc3\xaen ambient religios) se vorbe\xc8\x99te de portret "simbolic".'